http___lonewolf.com.hr_2016_04_19_knjiga-o-dzungli-recenzija-filma__1.xml
1.1 2.1 3.1 3.2 4.1 5.1 6.1 7.1
The Jungle Book(2016) AdventureDramaFamilyFantasyAnimation A man-cub named Mowgli fostered by wolves. After a threat from the tiger Shere Khan, Mowgli is forced to flee the jungle, by which he embarks on a journey of self discovery with the help of the panther, Bagheera and the free-spirited bear, Baloo. Director: Jon Favreau Writer: Justin Marks Tags: Where Can I watch The Jungle Book Trailer, watch Movie The Jungle Book, watch The Jungle Book Dvd, Free watch Of The Jungle Book, watch Dvd Movie The Jungle Book, watch The Jungle Book Movie In Hd, I Want To watch The Jungle Book The Film, watchable The Jungle Book Film, watch The Jungle Book,
1.1 2.1 3.1 4.1 5.1 6.1 7.1 7.2 8.1 8.2 8.3 8.4 8.5 8.6 8.7 9.1 9.2 10.1 10.2 10.3 11.1 11.2
Knjiga o džungli je jedan od onih klasika koji su već doživjeli bezbroj ekranizacija, ali najnoviji Disneyev projekt će definitivno postati verzija koju će većina pamtiti kao najbolju Naziv originala: The Jungle Book Uloge: Neel Sethi, Bill Murray, Ben Kingsley, Idris Elba, Scarlett Johansson, Lupita Nyong’o, Christopher Walken Redatelj: Jon Favreau Trajanje: 105 minuta Datum premijere: 14. travanj 2016. Priča o Mowgliju, dječaku kojega su odgojili vukove, i koji kreće na put kroz džunglu prepun opasnosti, prije svega od zlog tigra Shere Khana, je jedna od onih priča koja je poznata baš svima jer svatko od nas odrastao ako ne uz knjigu Rudyarda Kiplinga, tada uz jednu od brojnih ekranizacija od kojih je sigurno najpoznatiji Disneyev animirani klasik iz 1967. godine. Kako tehnika napreduje strahovitom brzinom, pa današnjoj djeci Knjiga o džungli od prije 50 godina izgleda kao nešto iz prapovijesti, Disney je napravio „igrani“ film koji će sigurno novim generacijama postati Knjiga o džungli uz koju su odrasli, i koju će dugo pamtiti. Nova verzija, koju režira Jon Favreau, redatelj koji nam je donio prva dva Ironmana, donosi priču koja je balansirana između originalne knjige iz 1884. godine i Disneyeva već spomenutog klasika. Favreaueova Knjiga o džungli će se nazvati igranim filmom, iako je gotovo u cijelosti korišten CGI. Snimanje filma u niti jednom trenutku nije izašlo iz studija u Los Angelesu, i jedino što nije računalom stvoreno maleni Neel Sethi kao Mowgli, i pokoje stablo. Sve ostalo je CGI, od životinja do pozadina, a CGI je tako savršen da će vam izgledati nevjerojatno da životinje nisu prave. Bez iti malo ustručavanja se može reći da je ovo najsavršeniji CGI ikada iskorišten na filmu! Dojam je da je čak i Mowgli mogao biti računalno napravljen a da ne bi primijetili razliku. Vizualni izgled ovog filma gledatelja, bez pretjerivanja, ostavlja bez teksta! Ali, Mowgli je dječak od krvi i mesa i maleni Sethi, kojemu je ovo prva uloga u životu, zaslužuje svaku pohvalu jer glumiti pred zelenom pozadinom i u praznom prostoru bez likova oko sebe je težak zadatak i za iskusne profesionalce, a pogotovo za dijete u prvoj ulozi. Bit će zanimljivo pratiti daljnji razvoj karijere talentiranog dječaka. Posebno je impresivan posao odradila glumačka ekipa koja je posudila glasove, a koju čine tako kvalitetna imena. Bill Murray je urnebesan kao medvjed Baloo, Ben Kingsley mudar kao puma Bagheera, Christopher Walken nevjerojatan kao orangutan Kralj Louie, Scarlett Johansson tako hipnotizirajućeg zavodničkog glasa kao zmija Kaa, ali možda najupečatljivji je Idris Elba kao Shere Khan. Elbin Shere Khan je tako moćan da je možda jedan od najboljih negativaca u dječjim/animiranim filmovima i sigurno će utjerati strah u kosti ne samo vašoj djeci. Iako smo zatrpani remakeovima i rebootima, ovo je jedan od onih koji je ipak dobro došao. Odličan ritam filma, zanimljivi likovi s odličnim glasovnim izvedbama, dovoljno humora i nevjerojatan CGI osvježili su klasik kojeg se definitivno isplati pogledati u ovoj novoj verziji.Oznake:Avantura, Ben Kingsley, Bill Murray, Christopher Walken, Idris Elba, Jon Favreau, Knjiga o džungli, Lupita Nyong'o, Neel Sethi, Scarlett Johansson